Wabah ngini mamatii sakitar 40% populasi Mesir pas wayahitu. Sapalih populasi panduduk Paris maninggal, Florence Italia kahilangan populasinya matan 110 ribu ikung urang pas tahun 1338, manjadi sakitar 50 ribu ikung urang pas tahun 1351. 60% panduduk Hamburg wan Bremen maninggal. Sabalum tahun 1350, tadapat sekitar 170.000 panduduk di Jerman, wan angka ngini bakurang hampir 40.000 pas 1450. Haratan tahun 1348 wabah ngini manyabar lawan ancap banar sabalum bubuhan duktur atawa pamarintah kawa mangatahui asal wabah nangitu, pupulasi Eropa sudah bakurang sapartiganya. Di kuta nang rami, sangat umum haratan sapalih panduduknya maninggal karana wabah. Urang Irupa nang bagana di dairah nang taisulasi kada maalami karugian saparah nang di kuta. Salah sabuting pihak nang tingkat kamatiannya jua tinggi adalah rahib wan biarawan, karana biasanya buhannya nang marawat korban Maut Hitam.